**Ministru kabineta rīkojuma projekta**

**“Par valsts pirmpirkuma tiesību izmantošanu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valsts pirmpirkuma tiesību izmantošanu” (turpmāk – rīkojuma projekts) paredz izmantot valsts pirmpirkuma tiesības uz Rāznas nacionālā parka dabas lieguma zonā esošu nekustamo īpašumu „Groziņi” (nekustamā īpašuma kadastra numurs 6042 002 0073), Andrupenes pagastā, Dagdas novadā – neapbūvētu zemes vienību 4,03 ha platībā par pirkuma summu 100 *euro*.Rīkojuma projekts stāsies spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par īpaši aizsargājamām dabas teritorijām” (turpmāk – Likums) 35. panta pirmās daļas 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts paredz izmantot valsts pirmpirkuma tiesības uz Rāznas nacionālā parka dabas lieguma zonā esošu nekustamo īpašumu „Groziņi”(nekustamā īpašuma kadastra numurs 6042 002 0073), Andrupenes pagastā, Dagdas novadā – neapbūvētu zemes vienību 4,03 ha platībā par pirkuma summu 100 *euro*.Likuma 35. panta pirmās daļas 4. punkts noteic, ka valstij ir pirmpirkuma tiesības uz zemi, kas atrodas nacionālo parku dabas lieguma zonā. Savukārt Likuma 35. panta otrā daļa paredz zemes īpašnieka pienākumu informēt Dabas aizsardzības pārvaldi (turpmāk – Pārvalde) par nodomu pārdot sev piederošo zemi aizsargājamā teritorijā, iesniedzot darījuma dokumentu. Atbilstoši Likuma 35. panta trešajai daļai Pārvalde izmanto valsts pirmpirkuma tiesības un pieņem lēmumu, par to rakstveidā informējot zemes īpašnieku mēneša laikā no zemes īpašnieka paziņojuma saņemšanas. Ja šo termiņu nav iespējams ievērot, to var pagarināt uz laiku līdz diviem mēnešiem, par to paziņojot iesniedzējam.Pārvalde saņēma Rīgas apgabaltiesas zvērinātas notāres Sarmītes Orlovskas 2019. gada 16. septembra iesniegumu Nr. 739 (turpmāk – iesniegums), kurā saskaņā ar Likuma 35. pantu sniegta informācija par fiziskas personas iegādāto (2019. gada 12. septembra pirkuma līgums) nekustamo īpašumu „Groziņi”, Andrupenes pagastā, Dagdas novadā (nekustamā īpašuma kadastra numurs 6042 002 0073, turpmāk – nekustamais īpašums). Iesniegumā lūgts pieņemt lēmumu par pirmpirkuma tiesību izmantošanu vai atteikšanos no to izmantošanas.Saskaņā ar Rāznas nacionālā parka likuma 1. un 2. pielikumu nekustamais īpašums (zemes vienība) atrodas Rāznas nacionālā parka dabas lieguma zonā, attiecīgi uz to attiecas Likumā noteiktās valsts pirmpirkuma tiesības, ko realizē Pārvalde.Pārvalde 2019. gada 20. novembrī informējusi nekustamā īpašuma pircēju par valsts pirmpirkuma tiesību izmantošanu.1. Nekustamā īpašuma piederība un sastāvs:* Nekustamais īpašums reģistrēts Daugavpils tiesas Zemesgrāmatu nodaļas Andrupenes pagasta zemesgrāmatas nodalījumā Nr. 100000201489 un sastāv no neapbūvētas zemes vienības ar kadastra apzīmējumu 6042 002 0073 (turpmāk – zemes vienība) 4,03 ha platībā;
* Nekustamais īpašums pieder sabiedrībai ar ierobežoti atbildību “Balt Rail Service” (Reģ. numurs 40003862796, adrese: Hospitāļu iela 8-3, Rīgā, LV-1013, turpmāk – pārdevējs);
* Atbilstoši Nekustamā īpašuma valsts kadastra informācijas sistēmas datiem zemes vienība visā platībā reģistrēta kā mežs, kas saskaņā ar Meža valsts reģistra informācijas sistēmas datiem inventarizēts 2006. gadā;
* Nekustamā īpašuma lietošanas mērķis visā platībā – Zeme, uz kuras galvenā saimnieciskā darbība ir mežsaimniecība;
* Zemes vienībai Nekustamā īpašuma valsts kadastra informācijas sistēmā un Valsts vienotajā datorizētajā zemesgrāmatā atzīmes veidā reģistrētie apgrūtinājumi (atbilstoši 2006. gada 13. janvāra Valsts zemes dienesta reģionālās nodaļas lēmumam Nr.10A-1.K/30):

1) dabas parka dabas parka zonas teritorija – 4,03 ha (*šobrīd atbilstoši Rāznas nacionālā parka likuma 1. un 2. pielikumam - nacionālā parka dabas lieguma zona*);2) tauvas joslas teritorija gar ezeru (Žuguru ezers) – 0,06 ha;3) ūdenstilpes (Žuguru ezers) aizsargjoslas teritorija – 1,52 ha;4) tauvas joslas teritorija gar ezeru (Salāja ezers) – 0,05 ha;5) ūdenstilpes (Salāja ezers) aizsargjoslas teritorija – 4,03 ha;* Nekustamā īpašuma kadastrālā vērtība: 0 *euro*.

2. Nekustamā īpašuma pirkuma maksa:2019. gada 12. septembra pirkuma līgumā starp pārdevēju un pircēju (fizisko personu) nekustamā īpašuma pirkuma maksa - 100 *euro*.3. Dabas vērtības zemes vienībā:- zemes vienības 3. meža nogabalā (1,36 ha) konstatētas īpaši aizsargājama biotopa pazīmes (raksturojošās sugas, dažādvecuma kokaudze, atvērumi vainaga klājā, dzeņveidīgo darbības pēdas u.c.), kas atbilst aizsargājamajam biotopam *Boreālie meži* (biotopa kods – 9010\*);- tāpat zemes vienības teritorijā konstatētas vairākas dabisko mežu biotopu indikatorsugas – īssetas nekera *Neckera pennata*, tievā gludlape *Homalia trichomanoides*, līklapu novelija *Nowellia curvifolia*, rakstu ķērpis *Graphis scripta*, lapukoku svečtursēne *Clavicorona pyxidata* un īpaši aizsargājamā suga – gada staipeknis *Lycopodium annotium*.Lielākā Rāznas nacionālā parka (*Natura 2000* teritorija) zemju daļa pieder privātajiem zemju īpašniekiem – 74 %, pašvaldību īpašumā atrodas tikai 8 % nacionālā parka teritorijas, bet valsts īpašumā – 18 % (galvenokārt, zeme zem publiskajiem ūdeņiem). Dabas lieguma zona aizņem apmēram 2 % no Rāznas nacionālā parka teritorijas. Ņemot vērā, ka ļoti mazs zemju, tai skaitā īpaši aizsargājamo biotopu platību, īpatsvars atrodas valsts īpašumā, būtu svarīgi nodrošināt lielāku dabas lieguma zonas zemju piemērotu apsaimniekošanu biotopu saglabāšanai, iespēju robežās tās atsavinot (piemēram, izmantojot pirmpirkuma tiesības) valsts īpašumā.Ministru kabineta 2007. gada 26. jūnija noteikumi Nr. 447 “Rāznas nacionālā parka individuālie aizsardzības un izmantošanas noteikumi” dabas lieguma zonā nosaka aizliegumu cirst kokus galvenajā cirtē un kopšanas cirtē pēc attiecīgā mežaudzes vecuma sasniegšanas. Ja nekustamā īpašuma īpašnieks piesakās kompensācijai (atbalsta maksājumiem) par mežsaimnieciskās darbības ierobežojumiem Natura 2000 teritorijā saskaņā ar Ministru kabineta 2015. gada 7. aprīļa noteikumiem Nr. 171 “Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā”, ikgadēji par 1 ha būtu jāsamaksā 160 *euro*, tas ir, kopumā par nekustamo īpašumu - ap 644,8 *euro*/gadā. Izvērtējot līdzekļu efektīvu izmatošanu, ir atbalstāmas pirmpirkuma tiesības uz nekustamo īpašumu. Iegādājoties šo īpašumu, valstij būs iespēja šajā nekustamajā īpašumā (zemes vienībā) realizēt dabas aizsardzības intereses.  |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – Ministrija) un Pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē pārdevēju - sabiedrību ar ierobežotu atbildību „Balt Rail Service” un pircēju – fizisko personu. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka rīkojuma projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.Rīkojuma projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.Rīkojuma projekta prasības neattiecas uz konkurenci.Rīkojuma projekta ietekme uz vidi ir vērtējama pozitīvi, tā kā valsts īpašumā tiek pārņemts meža īpašums, kurā varēs veikt atbilstošus īpaši aizsargājamo sugu un īpaši aizsargājamo biotopu apsaimniekošanas pasākumus to labvēlīgu aizsardzības stāvokļa nodrošināšanai.Rīkojuma projektam nav ietekmes uz veselību.Rīkojuma projekts neskar nevalstiskās organizācijas.Sabiedrības grupām un institūcijām rīkojuma projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 | 0  | 0  | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 0  | 0  | 0  | 0  | 0  |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets |  0 |  0 | 0  | 0  | 0  | 0  | 0  |
| 2. Budžeta izdevumi |  0 |  0  | 0  | 0  | 0  | 0  | 0  |
| 2.1. valsts pamatbudžets |  0 | 0  | 0  | 0  | 0  | 0  | 0  |
| 2.2. valsts speciālais budžets |  0 |  0 | 0  | 0  | 0  | 0  | 0  |
| 2.3. pašvaldību budžets |  0 |  0 | 0  | 0  | 0  | 0  | 0  |
| 3. Finansiālā ietekme |  0 | 0  | 0  | 0  | 0  | 0  | 0  |
| 3.1. valsts pamatbudžets |  0 | 0  | 0  | 0  | 0  | 0  | 0  |
| 3.2. speciālais budžets |  0 |  0 | 0  | 0  | 0  | 0  | 0  |
| 3.3. pašvaldību budžets |  0 |  0 | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0  | X  | 0  | X  | 0  | 0  |
| 5. Precizēta finansiālā ietekme | X |  0 | X  | 0  | X  | 0  | 0  |
| 5.1. valsts pamatbudžets |  0 | 0  | 0  | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nekustamā īpašuma pirkšanu un ierakstīšanu zemesgrāmatā uz valsts vārda Ministrijas personā paredzēts finansēt no Ministrijas budžeta apakšprogrammas 24.08.00 “Nacionālo parku darbības nodrošināšana”.Pēc nekustamā īpašuma ierakstīšanas zemesgrāmatā uz valsts vārda Ministrijas personā nekustamais īpašums tiks nodots Pārvaldes turējumā (lietojumā).Ņemot vērā, ka īpašuma kadastrālā vērtība ir 0 *euro*, nepalielināsies Pārvaldes izdevumi nekustamo īpašumu nodokļu nomaksai.Īpašuma apsaimniekošanu pārvalde veiks esošā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē ir publiski pieejami Ministru kabineta tīmekļvietnē – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Rīkojuma projekts šo jomu neskar. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

Vides aizsardzības un reģionālās

attīstības ministrs Juris Pūce

Saulīte, 66026587

diana.saulite@varam.gov.lv